open-index/open-wikipedia-markdown huggingface dataset:
Ludvigsburga

**Ludvigsburga** () ir pilsēta Vācijas dienvidos, aptuveni 12 kilometru attālumā no federālās zemes Bādenes-Virtembergas galvaspilsētas Štutgartes.

Kopā ar Bēnlingeni, Eslingeni, Rems-Muras, Gepingeni un Štutgarti kopā veido pilsētkopu Štutgartes reģions ar tieši ievēlētu reģionālo asambleju *(Regionalversammlung)*.

## Vēsture
No 1718. līdz 1733. gadam un no 1764. līdz 1775. gadam Ludvigsburga bija Virtembergas hercogistes galvaspilsēta ar hercoga rezidenci Ludvigsburgas pilī (celta no 1704. līdz 1733. gadam baroka stilā). 

## Atsauces

## Ārējās saites
Balustrs

thumb|280px|Balustrs un balustrāde.
**Balustri** (sengr. *βαλαύστιον* — savvaļas granāta zieds) jeb **margu statņi** arhitektūrā ir zemi dekoratīvi figūrveida stabiņi ar gredzenveida pāržmaugu vidū, klasiskas vāzes formā vai savādāk dekorēti, kas pilda balustrādes balsta elementu funkciju, balstot balkonu, kāpņu u.c. margu vai horizontālu dekoratīvu siju. Balustrus veido no koka, akmens, metāla, marmora u.c. materiāliem. Bez balustru izmantošanas tradicionālo balustrāžu veidošanā, tos bieži vien izmanto mēbeļu ražošanā.

Senākie zināmie balustru attēli ir atrasti Asīrijas bareljefos. Fasāžu un parku dekorēšanai balustrus sāka pielietot agrajā Renesanses laikmetā. Balustru tā mūsdienu veidā izstrādāja arhitekts Džuliano da Sangallo, kurš ar tiem izprojektēja Mediči pils kāpnes. Taču popularitāti balustri ieguva tikai 16. gadsimtā pateicoties Mikelandželo.

## Koka balustru pagatavošana
Koka balustrus gatavo no rūpīgi izžāvēta materiāla. Nepietiekami izžāvēta koksne var vēlāk radīt deformāciju un plaisu veidošanos. Ja maksimālajā šķērsgriezumā balustra diametrs pārsniedz 60-80 mm, tad balustra sagatavi vispirms salīmē no vairākiem elementiem (lamelēm). Kokā var izveidot jebkādu grieztu attēlu gan ar rokas kaltiņiem, gan ar mehāniskām frēzēm.

## Ārējās saites
Sojuz MS-12

***Sojuz MS-12*** () bija Krievijas kosmosa kuģis apkalpes nogādāšanai uz Starptautisko kosmosa staciju (SKS). Tas orbītā tika palaists 2019. gada 14. martā; uz Zemes atgriezās 3. oktobrī.

## Apkalpe
Kuģa *Sojuz MS-12* apkalpe augšupceļā un lejupceļā:

Dublējošā apkalpe:
* Aleksandrs Skvorcovs, komandieris, *[[Roskosmos]]* 
* Luka Parmitāno, lidojuma inženieris, Eiropas Kosmosa aģentūra, 
* Endrū Morgans, lidojuma inženieris, NASA, 

## Lidojuma gaita
*Sojuz MS-12* tika palaists  19:14 *[[Universālais koordinētais laiks|UTC]]* ar nesējraķeti *[[Sojuz-FG]]* no Baikonuras kosmodroma 1. starta laukuma 5. palaišanas iekārtas.

Kosmosa kuģis ar staciju saslēdzās 15. martā 01:01:43 UTC (nepilnas sešas stundas pēc starta) pie *[[Rassvet (SKS)|Rassvet]]* moduļa. Tuvošanās un saslēgšanās notika automātiskā režīmā.

No stacijas *Sojuz MS-12* atvienojās  07:37 UTC. Zemi nolaižamais aparāts sasniedza 11:00 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 202 dienas 15 stundas 46 minūtes.

## Ārējās saites
* Хроника подготовки и полёта корабля «Союз МС-12» astronaut.ru 
* Two Americans, one Russian set for launch to space station Stephen Clark, 2019-03-14
Kristina Milioti

**Kristina Milioti** (, dzimusi ) ir amerikāņu aktrise un dziedātāja. Savu atpazīstamību ieguva ar Teda sievas Treisijas Makkonelas (*Tracy McConnell*) lomu seriālā "Kā es satiku jūsu māti", kā arī ar dažām lomām Brodvejā, kā, piemēram, Brodvejas mūziklā *[[Once]]*, kur viņa atveidoja galveno lomu, par ko saņēma *Grammy* balvu.

Atpazīstamākās lomas, ko viņa atveidojusi, ir tādos seriālos kā *[[30 Rock]]*, "Kā es satiku jūsu māti", *[[Black Mirror]]* (2017), *[[The Mindy's Project]]*, *[[Modern Love]]* (2019), *[[A to Z]]* (2014—2015), kā arī filmās "Volstrītas vilks" (2013) un "Pālmspringsa" (2020).

## Ārējās saites
Džerijs Magvairs

**"Džerijs Magvairs"** () ir 1996. gada romantiskā sporta drāmas filma, kuras režisors, scenārija autors un viens no producentiem ir Kemerons Krovs. Galvenās lomas atveido Toms Krūzs, Kuba Gudings jaunākais, Renē Zelvēgere, Kellija Prestone, Džerijs O'Konels, Džejs Mors un Bonija Hanta. Filmas pirmizrāde notika .

Filma tika nominēta piecām Amerikas Kinoakadēmijas balvām, tajā skaitā nominācijās par labāko filmu un labāko aktieri galvenajā lomā, tomēr balvu tā ieguva tikai nominācijā "Labākais aktieris otrā plāna lomā".

Džerijs Magvairs ir sporta aģents, kurš piedzīvo pēkšņas morālas atklāsmes. Kad par šo atklāsmju paušanu Džerijs tiek atlaists no darba, viņš nolemj savu jauno filozofiju likt lietā kā neatkarīgs aģents.

## Atsauces

## Ārējās saites
Bridžita Džonsa. Saprāta robeža

**"Bridžita Džonsa. Saprāta robeža"** () ir 2004. gada romantiskā kinokomēdija, kas balstīta uz Helēnas Fīldingas tāda paša nosaukuma romānu. Filmas režisore ir Bībena Kidrona. Galvenās lomas atveido Renē Zelvēgere, Hjū Grānts, Kolins Fērts, Džims Brodbents un Džemma Džonsa. Filmas pirmizrāde notika  Sidnijā. Filma ir turpinājums 2001. gada filmai "Bridžitas Džonsas dienasgrāmata". 2016. gadā filmai iznāca turpinājums "Bridžitas Džonsas mazulis".

Bridžita Džonsa nu ir atradusi mīlestību, tomēr tajā pašā laikā viņai rodas jautājumi par to, vai Bridžitai tiešām ir viss, par ko viņa ir sapņojusi.

## Atsauces

## Ārējās saites

]
Tailers Heigs

**Tailers Niklauss "Niks" Heigs** (*Tyler Nicklaus "Nick" Hague*; dzimis ) ir ASV Nacionālā aeronautikas un kosmosa administrācijas (*NASA*) astronauts, ASV Gaisa spēku inženieris, brigādes ģenerālis.

## Biogrāfija
1998. gadā Niks Heigs ASV Gaisa spēku akadēmijā ieguva bakalaura grādu astronautikas inženierijā. 1998. gadā viņš sāka militāro dienestu Gaisa spēkos, un tika piešķirta otrā leitnanta dienesta pakāpe.
2000. gadā viņš Masačūsetsas Tehnoloģiju institūtā ieguva maģistra grādu aeronautikā un astronautikā.

2000. gada augustā Heigs tika norīkots Kirtlendas Gaisa spēku bāzē Ņūmeksikā, kur darbojās ar kosmosa tehnoloģijām.
2003. gadā viņš iestājās izmēģinājumu lidojumu inženierijas kursos ASV Gaisa spēku izmēģinātājpilotu skolu Edvardsa gaisa spēku bāzē Kalifornijā. Pēc kursu pabeigšanas 2004. gadā viņš tika norīkots 416. lidojumu izmēģinājumu eskadriļā, izmēģinot *[[F-16]]*, *[[F-15]]* un *[[T-38]]* lidaparātus.

2004. gada beigās Heigs piecus mēnešus piedalījās Irākas karā, veicot eksperimentālu gaisa izlūkošanu.
Pēc tam viņš darbojās Gaisa spēku pētniecības laboratorijā

2006. gadā Heigs kļuva par ASV Gaisa spēku akadēmijas Astronautikas departamenta instruktoru.
2009. gadā viņš kļuva par ASV Senāta konsultantu nacionālās drošības un ārpolitikas jautājumos. Pēc tam viņš Pentagonā bija konsultants budžeta līdzekļu piešķiršanas jautājumos. 2012. gadā viņš kļuva par Aisardzības departamenta Apvienotās organizācijas cīņai ar pašdarinātiem spridzekļiem direktora vietnieku.

2013. gada 17. jūnijā Taileru Heigu iekļāva NASA 21. astronautu grupā. 2015. gadā viņš saņēma astronauta kvalifikāciju.

Pirmo reizi kosmosā Tailers Heigs devās 2018. gada 11. oktobrī kosmosa kuģī *[[Sojuz MS-10]]* kopā ar Krievijas pārstāvi Alekseju Ovčiņinu. Nesējraķetes avārijas dēļ 121. sekundē ieslēdzās avārijas glābšanas sistēma, un nolaižamais aparāts veica avārijas nolaišanās.

Nika Heiga otrais lidojums kosmosā sākās 2019. gada martā ar kosmosa kuģi *[[Sojuz MS-12]]*. Starptautiskajā kosmosa stacijā 59. un 60. ekspedīcijā viņš bija lidojuma inženieris. Uz zemes atgriezās 2019. gada 3. oktobrī.

Trešo reizi kosmosā Tailers Heigs devās 2024. gada 28. septembrī kosmosa kuģī *[[SpaceX Crew-9]]*. Viņš bija SKS 72. ekspedīcijas lidojuma inženieris. Uz zemes atgriezās 2025. gada 18. martā.

2025. gada 29. jūnijā Heigam piešķīra brigādes ģenerāļa dienesta pakāpi.
2025. gada 23. decembrī tika paziņots, ka Tailers Heigs atstāj astronautu vienību un *NASA*.

## Kosmisko lidojumu kopsavilkums

## Iziešanas atklātā kosmosā

## Ārējās saites

* NASA Astronaut "Nick" Tyler N. Hague  NASA 
* Тайлер Никлаус «Ник» Хейг astronaut.ru
Vladimirs Ilijevs

**Vladimirs Ilijevs** (; dzimis ) ir Bulgārijas biatlonists.

Pasaules kausā debitēja 2006. gada decembrī Estešundā. Pasaules čempionātā pirmoreiz piedalījās 2007. gadā Antholcā. Pirmos punktus PK ieskaitē izcīnīja 2008.—2009. gada sezonā. Trīs reizes piedalījies ziemas olimpiskajās spēlēs (, , ). Labāko rezultātu individuāli sasniedzis 2018. gadā Phjončhanā (19. vieta 20 km individuālajā distancē).

2017. gada Eiropas atklātajā čempionātā Dušņikizdrojā kļuva par čempionu 10 km sprintā.

2019. gada Pasaules čempionātā Estešundā 20 km individuālajā distancē izcīnīja sudraba medaļu, piekāpjoties vien vācu biatlonistam Arndam Peiferam. Tā kļuva par pirmo Bulgārijas medaļu pasaules čempionātos vīriešu biatlonā.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Akšaja Kalaijalahana

**Akšaja Kalaijalahana** (; dzimusi ) ir Lielbritānijas FIDE meistare šahā (2016).

## Biogrāfija
Daudzkārtēja Lielbritānijas jauniešu šaha čempionātu uzvarētāja dažādās vecuma grupās:
* 2010. gadā - U9 un U10 meitenēm,
* 2011. gadā - U10 meitenēm un U10 zēniem,
* 2012. gadā - U11 un U14 meitenēm,
* 2013. gadā - U12 un U18 meitenēm,
* 2015. gadā - U18 meitenēm,
* 2016. gadā - U18 meitenēm,
* 2017. gadā - U18 un U21 meitenēm,
* 2018. gadā - U18 un U21 meitenēm.

Divas reizes uzvarējusi Lielbritānijas sieviešu šaha čempionātos (2013, 2015).

2018. gadā Rīgā piedalījusies Eiropas jauniešu šaha čempionātā un U18 meiteņu vecuma grupā izcīnījusi bronzas godalgu.

Pārstāvējusi Anglijas komandu lielākajos komandu šaha turnīros:
* Pasaules šaha olimpiādēs piedalījusies 3 reizes (2014-2018);
* Eiropas komandu šaha čempionātā piedalījusies 2017. gadā.

## Atsauces

## Ārējās saites
Nadija Murada

**Nadija Murada** (, , dzimusi 1993. gadā) ir jazīdu cilvēktiesību aktīviste no Irākas, bet pašlaik viņa dzīvo Vācijā. 2018. gadā kopā ar Denisu Mukvegi ieguva Nobela miera prēmiju par “viņu ieguldījumu cīņā pret seksuālas vardarbības izmantošanu kā kara ieroci”. 2016. gadā viņa saņēma arī Saharova balvu. Kopš 2016. gada septembra ir arī Labas gribas vēstniece.

Irākas pilsoņu kara laikā 2014. gadā Islāma valsts kaujinieki viņu nolaupīja un trīs mēnešus turēja gūstā.

## Atsauces

## Ārējās saites
Rihards Marenis

**Rihards Marenis** (dzimis ) ir latviešu hokejists, uzbrucējs. Pašlaik (2023) spēlē Zviedrijas *[[Hockeyallsvenskan|Allsvenskan]]* (pēc ranga 2. līgas) komandas Nībro ''Vikings IF'' rindās.

## Spēlētāja karjera
Junioru vecumā Marenis pārcēlās uz Ziemeļameriku, kur vairākus gadus spēlēja dažādās zemāka līmeņa junioru līgās. 2012.—13. gada sezonā uzsāka profesionāļa karjeru, 10 spēles aizvadot NAHL. 2013. un 2014. gadā kļuva par NA3HL čempionu. No 2014. līdz 2018. gadam spēlēja Auroras universitātes komandā, kas piedalījās NCAA trešajā divīzijā.

2018. gada vasarā pievienojās KHL klubam Rīgas "Dinamo" uz pārbaudes laiku, taču to neizturēja. Sezonu uzbrucējs sāka Latvijas čempionāta komandā HK MOGO, taču jau pēc septiņām aizvadītām spēlēm uzbrucējs noslēdza līgumu ar "Dinamo". "Dinamo" sastāvā aizvadīja 33 spēles, tajās atzīmējoties ar pieciem punktiem. Maijā pagarināja līgumu ar "Dinamo" uz vēl vienu sezonu.

Latvijas hokeja izlases sastāvā debitēja 2015. gada 6. novembra pārbaudes spēlē.

Pārstāvēja Latvijas izlasi 2019, 2021. un 2022. gada Pasaules hokeja čempionātā.

## Atsauces

## Ārējās saites
*

## Atsauces
Mendzi

**Mendzi** (, , dzimis 372. gadā p.m.ē., miris 289. gadā p.m.ē.), zināms Rietumu pasaulē arī kā **Mencijs**, bija ķīniešu filozofs. Mendzi burtiski nozīmē “meistars Mens”. Savos darbos apkopoja četras morālās konfūcisma normas: 仁 (humānisms), 義 (taisnīgums), 禮 (rituāls) un 智 (gudrība).

## Ārējās saites
Joms

[thumb|320px|Vecās Sv. Pētera bazilikas šķērsgriezums [Vatikāns|Vatikānā (ar pieciem jomiem).]]
**Joms** jeb **nava** ir izstiepta telpa, interjera daļa (bazilikas veida celtnēs), kas ar kolonnu rindu vai arkādi no vienas vai no abām pusēm ir nodalīta no blakus esošiem jomiem. Bazilikās centrālais joms parasti ir augstāks par sānu jomiem. Baznīcu garenbūves celtnes bez sānu jomiem mēdz saukt par vienjoma celtnēm, kur galvenā telpa tiek uzskatīta par jomu.

## Vēsture
Interjera dalīšanu jomos ar balstu rindām radās sengrieķu tempļos. Senās Romas arhitektūrā no paralēlu jomu rindas sastāvēja laicīgo celtņu — baziliku interjeri. Sākot ar 4. gadsimtu romiešu baziliku celtniecības veids tika aizgūts priekš kristiešu dievnamiem, un joms kļuva par izplatītu kristiešu arhitektūras elementu. Jomos tiek dalīta kā dievnamu-baziliku iekšējā telpa, kļūstot populāra viduslaiku Rietumeiropas katoliskajā tradīcijā, tā arī krustveida-kupolu dievnamos, kas radās un plaši izplatījās austrumu kristīgo valstu un Bizantijas arhitektūrā. Atšķirībā no altārtelpas, luktām un presbitērija, kas kalpoja tikai klēram un korim, joms bija tā daļa, kur varēja uzturēties laji.

Agrīnās kristietības dievnamos varēja būt 3 vai 5 jomi (parasti, nepāra skaitlis). Centrālais joms vienmēr bija platāks un augstāks. Tā sienu augšdaļā virs sānu jomiem atradās interjeru apgaismojošie logi. Jomus klāja plakani koka griesti.

Viduslaikos romāniskajās un gotiskajās katedrālēs jomus sedza akmens velves. Centrālais joms tika veidots augstāks, taču bija arī baznīcas, kur visi jomi bija vienādā augstumā. To interjeri saucās par zālēm. Šāds celtņu tips pēc būtības neskaitījās bazilikas, kaut arī sastāvēja no vairākiem jomiem.

Interjera dalīšana jomos kā izplatīts paņēmiens saglabājās arī renesanses, baroka un klasicisma periodos.

## Arhitektoniskie risinājumi
Bez gareniskajiem mēdz būt arī šķērsjomi jeb transepti. Agrīnās kristietības bazilikās transepts noslēdza ēku no altāra puses. Vēlākos laikos bazilikās transeptu pārvietoja tuvāk ēkas vidusdaļai, veidojot ar centrālo jomu krustu. Jomu krustošanās vieta varēja vainagoties ar torni vai kupolu.

Krustveida-kupolu tempļos gareniskie un šķērsjomi varēja būt arī vienādā garumā, veidojot vienādmalu krustu. Dažos centriski veidotos dievnamos jomi var kļūt vispār vāji izteikti, ka dažos krustveida-kupolu tempļos šis termins vairs nevar tikt pielietojams.

Līdzīgi, kā senās Romas arhitektūrā, jomi var tikt izmantoti arī laicīgajās celtnēs. Piemēram, trīsjomu zāles veidā ir izveidota Sv. Marka klostera bibliotēka Florencē (1431—1441). Daudzas Maskavas pazemes metro stacijas ir veidotas kā trīsjomu zāles, reizēm ar izceltu centrālo jomu.

## Atsauces
Brīnumsieviete

**Brīnumsieviete** () ir izdomāta supervarone, kas parādīta amerikāņu komiksos, ko publicē *[[DC Comics]]*. Brīnumsieviete ir viena no Taisnības līgas dibinātājām. Pirmo reizi tēls redzams 1941. gada oktobra komiksā *[[All Star Comics]]* #8. 1942. gada janvārī tika izdots *[[Sensation Comics]]* #1, kurā galvenais tēls bija tieši Brīnumsieviete. Savā dzimtenē, Temiskirā, viņa ir zināma kā princese Daiena, Hipolites un Zeva meita.

Brīnumsievieti radīja amerikāņu psihologs un rakstnieks Viljams Multons Marstons (pseidonīms: Čārlzs Multons) un mākslinieks Harijs Džordžs Pīters. Tēla veidošanā liela nozīme bija arī Marstona sievai Elizabetei un viņu abu dzīves partnerei Olīvai Bērnai, kuras tiek uzskatītas par iedvesmas avotu, lai radītu tēlu. Tēls vēlāk tika izmantots feministu kustībās.

## Atsauces

## Ārējās saites
L'Osservatore Romano

***L'Osservatore Romano*** ir Svētajam Krēslam piederoša Vatikānā izdota dienas avīze. Apskata notikumus Romas katoļu baznīcā un pasaulē. Kaut arī pieder baznīcai un apskata notikumus no katoļu baznīcas viedokļa, raksti atspoguļo konkrētā žurnālista uzskatus, katoļu baznīcas oficiālā nostāja laikrakstā tiek atzīmēta ar virsrakstu *Nostre Informazioni* vai *Santa Sede*. Par Vatikāna oficiālo izdevumu kalpo *[[Acta Apostolicae Sedis]]* latīņu valodā. Pirmoreiz iznāca 1861. gadā dažus mēnešus pēc Itālijas karalistes proklamēšanas. Dienas izdevums iznāk itāliski, bet nedēļas izdevumi - vēl 7 valodās.

## Ārējās saites
*
Griesti

[thumb|250px|Apgleznotie [Luvras griesti Parīzē.]]
**Griesti** ir norobežojošās konstrukcijas apakšējā daļa, kas norobežo telpu no augšas. Griesti var būt nepastarpināti pārseguma apakšējā daļa, vai arī piekarami, kas veidoti ar īpašu konstruktīvu elementu palīdzību.

Celtniecībā griestu funkciju telpās visbiežāk sāk pildīt dzelzsbetona plāksne, kas kalpo par stāvus sadalošu elementu. Tādā veidā tās apakšējā daļa kļūst par griestiem, bet augšējā par nākamā stāva grīdu. Bez stāvus sadalošās funkcijas griesti pilda arī lustru, aizkarstieņu, dūmu un kustību sensoru, novērošanas videokameru u.c. balsta funkciju.

## Dekorēšana
Tā kā celtniecības gaitā ne vienmēr var nodrošināt plātņu gludu savienojumu, pēc objekta nodošanas var novērot nelīdzenumus un plātņu izvirzījumus griestu virsmā. Šādu defektu likvidēšanai tiek izmantotas dažādas metodes.

### Griestu dekorāciju veidi
Zīmējums uz griestiem var izdaiļot interjeru un noslēpt griestu defektus, kā arī vizuāli koriģēt telpas izmērus. Jaunākās tehnoloģijas ļauj izgreznot griestus ne tikai ar zīmējumiem, bet arī ar fotogrāfijām.

Griesti ar 3D efektu parastā apgaismojumā izskatās kā parasti griesti ar spilgtu attēlu, bet, apgaismojot tos ar BLB-spuldzēm, tie kļūst telpiski un ļauj nodot panorāmas ainavu sīkākās detaļas. Šādu efektu nodrošina kubiskā klājuma un augstas izšķirtspējas fluorescento pigmentu apvienojums.

Āda ir neparasts un stilīgs griestu apdares veids. Nav nepieciešams ar ādu apklāt visu griestu laukumu. Var izcelt kādu atsevišķu detaļu vai zonu. Ādas klājumu nodrošina plāksnes ar vinila pamatni, piesūcinātas ar organiskām vielām. Plāksnēm var būt dažāda nokrāsa un faktūra, ar unikāliem telpiskiem iespiedumiem, apgleznojumiem, zīmējumiem u.c.

Koka griestus var izveidot ar dažādu izejmateriālu palīdzību: vienkārši paneļi, izsmalcināts parkets vai rupji dēļi.

Nostiepjamie griesti var būt no auduma vai plēves, ar vai bez šuvēm.

Stikla plātnes vairs neskaitās nepiemērots materiāls griestu apdarē. Dizaineri aktīvi pielieto stiklu gan grīdai, gan griestiem. Iespējams, drīzumā šādi griestu segumi sāks konkurēt ar nostiepjamiem griestiem. Stikla griestu pamatā tiek lietoti droši un ļoti viegli nerūsējošā tērauda profili. Tieši uz tiem tiek stiprinātas stikla plātnes. Plātņu forma var būt visdažādākā, gan kvadrātveida, gan apaļa, gan rombiska u.t.t. Stikla plātnes var efektīvi izskatīties savienojumā ar lāzergravējumiem, iestarpinājumiem, attēliem un apgaismojumu.

### Slīpēšana
Slīpēšana tiek pielietota gadījumos, kad defekta platība ir neliela. Ar špakteļlāpstiņu defektīvā apgabala virsmu pārklāj ar špakteļmasu, un pēc tās izžūšanas virsma tiek slīpēta un krāsota.

### Apklāšana
Apklāšana tiek izmantota gadījumos, kad defekta laukums ir liels. Tādā veidā griestu nelīdzenā un defektīvā virsma pilnībā tiek apklāta ar gludu materiālu. Par griestu apdares materiāliem visbiežāk tiek izmantoti nostiepjamie griesti, putuplasts, reģipsis, metāls, poliestera audums, PVC, stikla šķiedra, koks u.c.

## Atsauces
Ozolu muiža

**Ozolu muiža** var būt:

* Ozolmuižas pils (), muižas kungu māja Brīvzemnieku pagastā 
* Ozolmuiža (*Eckhof vai Paulsgnade*) jeb Ozolpils, muiža Ozolnieku pagastā
* Ozolpils jeb Ozolu muiža (*Eichendorf*), skrajciems Smārdes pagastā

## Skatīt arī
* Ozolmuiža
Vatikāna radio

**Vatikāna radio** (, ) ir Guljelmo Markoni 1931. gadā dibināts oficiāls Vatikāna radio. Raida 47 valodās, tostarp latviski, dažādās frekvencēs un internetā. Vairāk nekā 100 radio žurnālistu darbojas 61 valstī. Kopš dibināšanas atradās Jezuītu ordeņa kontrolē, saglabājot neatkarību Otrā pasaules kara gados, līdz 2015. gadā pāvests Francisks nodeva radio Romas Kūrijas tiešā kontrolē. 

## Ārējās saites

*Vatikāna ziņas latviski
* Vatikāna radio internetā - latviski
No 57. paralēles!

**"No 57. paralēles!"** ir dokumentāls piedzīvojumu, ceļojumu raidījums, kas nosaukts 57. ziemeļu paralēles vārdā. Raidījumu veido "Filmu Studija Ezis", raidījuma vadītāji ir Aldis Siliņš, Anna Klēvere, Egils Melbārdis, Andris Bērziņš. Raidījums ir ēterā RīgaTV 24.

Skatītāji neklātienē var apmeklēt dažādas valstis pilsētas, interesantus apskates un dabas objektus, iepazīties ar vietējām tradīcijām, kultūru, saimniecisko darbību, dažādām leģendām un nostāstiem. Vadītāji nevis vēro, bet paši iesaistās notikumos, katrā konkrētā vietā parādot tās zemes kultūru, tur interesanto un piedzīvoto, dalās savās sajūtās ar skatītāju.

## Ārējās saites
Raidījumu arhīvs: https://www.youtube.com/user/dabastaka/videos
Polignots

**Polignots** (sengr. Πολύγνωτος) bija viens no slavenākajiem sengrieķu 5. gadsimta pr.Kr. māksliniekiem, kurš nodarbojās ar glezniecību un tēlniecību.
thumb|500px|Polignota gleznas "Odisejs mirušo valstībā" rekonstrukcija (Kārlis Roberts, 1892. g.)

## Biogrāfija
Polignots piedzima un izauga Tasas salā, kur no sava tēva, kas arī bija gleznotājs, iemācījās gleznot. Pēc Atēnu valstsvīra Kimona uzaicinājuma Polignots ieradās Atēnās, kur ieguva pilsoņa tiesības.
thumb|500px|Polignota gleznas "Trojas ieņemšana" rekonstrukcija (Kārlis Roberts, 1893. g.)

Polignots kopā ar Mikonu Jaunāko ar vaska krāsām uzgleznoja gleznas Raibās stojas (sengr. *ἡ ποικίλη στοά*) dekoram, kā arī priekš Dioskūru un Tēzeja tempļiem. Stojā Polignots uzgleznoja "Atēniešu cīņu ar lakedemoniešiem", "Tēzeja cīņu ar amazonēm", "Trojas izpostīšanu" un "Maratonas kauju". Par Raibās stojas apgleznošanu Polignots ieguva tiesības pusdienot uz valsts rēķina. Vislielāko popularitāti ieguva Polignota Delfos gleznotās gleznas "Trojas ieņemšanu", "Grieķu apraudāšanu" un "Odiseju mirušo valstībā".
thumb|500px|Polignota gleznas "Maratonas kauja" rekonstrukcija (Kārlis Roberts, 1895. g.)

## Darbi
Figūras Polignota gleznās tika zīmētas kontūrās un iekrāsotas tikai ar nedaudzām krāsām, kas izcēlās uz sienu krāsainā fona. Neskatoties uz cilvēku ķermeņu modelēšanas un perspektīvas trūkumu, viņa darbi mākslas vēsturē bija novatoriski, jo pēc nostāstiem tajos atspoguļojās kompozīcijas ritmiskums, formu cēlums, un izteiksmība, īpašības, kuras nebija sastopamas arhaiskā perioda darbos.

## Atsauces
Romeo un Džuljeta (1996. gada filma)

**"Romeo un Džuljeta"** () ir 1996. gada ASV romantiskā kriminālfilma, kuras režisors, kā arī viens no scenārija autoriem un viens no producentiem ir Bazs Lurmens. Galvenās lomas atveido Leonardo Di Kaprio, Klēra Deinsa, Braiens Denehijs, Džons Legisamo, Pīts Postletvaits un Pols Sorvino. Filmas pirmizrāde notika  Holivudā.

Filma veidota kā Viljama Šekspīra tāda paša nosaukuma lugas modernizācija.

## Atsauces

## Ārējās saites
Blakusparādības

**"Blakusparādības"** () ir 2011. gada zinātniskās fantastikas trillera filma, kas balstīta uz Alana Glina romānu "*The Dark Fields*". Filmas režisors ir Nīls Bērgers. Galvenās lomas atveido Bredlijs Kūpers, Ebija Korniša, Roberts De Niro, Endrū Hauards un Anna Frīla. Filmas pirmizrāde notika  Ņujorkā.

Edijs Morra ir rakstnieks, kurš cīnās par izdzīvošanu. Kādu dienu Edijs iedzer mistisku tableti, kas ļauj tās lietotājam izmantot 100% savu smadzeņu spēju, un kļūst finansiāli veiksmīgs. Tajā pašā laikā Edijs atklāj pasauli, kas ir pilna ar briesmām.

## Atsauces

## Ārējās saites
Skābekļa difluorīds

**Skābekļa difluorīds** ir skābekļa un fluora binārais savienojums. Tajā skābeklim ir neraksturīgā oksidēšanās pakāpe +2, kas ir tāpēc, ka fluors ir vienīgais elements, kam ir lielāka elektronegativitāte nekā skābeklim. Istabas temperatūrā tas ir bezkrāsaina, indīga gāze. 

## Iegūšana
Sākotnēji tika iegūts nedaudz mitra kālija fluorīda un fluorūdeņražskābes kausējuma elektrolīzē. Mūsdienās to iegūst fluora reakcijā ar atšķaidītu nātrija hidroksīda ūdens šķīdumu, rodas nātrija fluorīds kā blakusprodukts:

:2F2 + 2NaOH →  OF2 + 2NaF + H2O

Ja nātrija hidroksīda koncentrācija ir pārāk liela, rodas zudumi paralēlās reakcijas dēļ: 

:OF2 + 2OH− → O2 + 2F− + H2O

## Ķīmiskās īpašības
Skābeklim neraksturīgās +2 oksidēšanās pakāpes dēļ skābekļa difluorīds ir spēcīgs oksidētājs. Tas reaģē ar lielāko daļu metālu, veidojot fluorīdus. Tas reaģē arī ar daudziem nemetāliem, piemēram, sēru un fosforu, veidojot fluorīdus un oksofluorīdus. Tas reaģē pat ar cēlgāzi ksenonu. 25&nbsp;°C temperatūrā šajā reakcijā rodas ksenona difluorīds un skābeklis: 

:2OF2 + 2Xe → 2XeF2 + O2

Paaugstinātā temperatūrā veicot šo reakciju, var iegūt ksenona tetrafluorīdu un ksenona oksofluorīdus.

Temperatūrā virs 200&nbsp;°C skābekļa difluorīds sadalās, veidojot skābekli un fluoru:

: 2OF2 → O2 + 2F2

Tā šķīdība ūdenī ir neliela, turklāt tas lēni reaģē ar to:

: OF2 + H2O → 2HF + O2

## Toksicitāte
Skābekļa difluorīds ir ļoti toksisks. Tā toksicitātes pakāpe ir salīdzināma ar fosgēnu.

## Atsauces
Privilēģijas būt vienam

**"Privilēģijas būt vienam"** () ir 2012. gada ASV romantiskā drāmas filma, kas balstīta uz filmas režisora un scenārija autora Stīvena Čboska tāda paša nosaukuma romānu. Galvenās lomas atveido Logans Lermans, Emma Votsone, Ezra Millers, Meja Vitmena, Dilans Makdermots, Pols Rads un Džoana Kjūsaka. Filmas pirmizrāde notika  Toronto kinofestivālā.

Čārlijs ir introverts skolnieks, kurš nesen sācis mācīties vidusskolā. Kādu dienu viņš sadraudzējas ar Semu un viņas pusbrāli Patriku, diviem vecākās klases audzēkņiem, kuri Čārliju iepazīstina ar reālo pasauli.

## Atsauces

## Ārējās saites
A komanda

**"A komanda"** () ir 2010. gada asa sižeta kinokomēdija, kas balstīta uz 20. gadsimta 80. gadu tāda paša nosaukuma seriālu. Filmas režisors un viens no scenārija autoriem ir Džo Karnahens. Galvenās lomas atveido Bredlijs Kūpers, Liams Nīsons, Džesika Bīla, Kvintons Džeksons, Šarlto Koplijs un Patriks Vilsons. Filmas pirmizrāde notika .

"A komanda" ir Irākas kara veterānu grupa, kas tika ieslodzīta par noziegumu, ko tā neveica. Komanda no cietuma izbēg un cenšas pierādīt, ka pret viņiem izvirzītās apsūdzības ir nepatiesas.

## Atsauces

## Ārējās saites
Blakusparādība

**Blakusparādība** vai **blakusefekts** ir medikamentu vai citu bioloģiski aktīvu vielu izraisīta iedarbība, kas nav šīs vielas paredzētā iedarbība. Lai gan ar šo terminu parasti tiek raksturota negatīva iedarbība, blakusparādības var būt arī pozitīvas (terapeitiskas). Tās var būt atšķirīga biežuma (no ļoti biežām, kas izpaužas vairāk kā 1**⁄**10 gadījumu, līdz ļoti retām, kas izpaužas mazāk kā 1**⁄**10000 gadījumu). Dažādiem cilvēkiem un to grupām vienu un to pašu vielu blakusparādības un to biežums var atšķirties, kas rada sarežģījumus medikamentu izstrādē.
Interjers

[thumb|280px|[Rundāles pils guļamistabas interjers.]]
**Interjers** (, no  — 'iekšējs', pretstats eksterjeram) ir arhitektonisks un māksliniecisks ēkas iekštelpu noformējums, nodrošinot cilvēkam estētisku baudījumu un komfortablus dzīves apstākļus; ēkas vai atsevišķas istabas iekšējā telpa, kura arhitektonisko risinājumu nosaka tās funkcionālais pielietojums. Glezniecībā interjers ir viens no žanriem, kas attēlo iekštelpu skatus.

Interjera dizaina pamatā ir pragmatisko un māksliniecisko ideju sintēze, kas virzīta cilvēka dzīves apstākļu uzlabošanai pilnīgā, estētiski ideālā veidā. Interjeru veido trīs sastāvdaļas:
* celtniecības apvalks — grīda, sienas, griesti,
* mantiskais piepildījums — iekārtas, mēbeles,
* funkcionālie procesi, kas formē gan telpu, gan arī jutekliski-psiholoģisko atmosfēru.

## Tendences
Mūsdienu interjera dizains raksturojas ar dažādām, ārēji pat pretrunīgām tendencēm. No vienas puses tas raksturojas ar tieksmi maksimāli piesātināt interjera telpu ar tehniskām iekārtām un speciālām sistēmām (termoregulācijas sistēmas, datortehnika u.c.), bet no otras puses ar "tuvošanos" dabai, iekļaujot interjerā savvaļas-dabas komponentes (telpaugus, peldbaseinus, reljefa daļas, caurspīdīgus klājumus un sienas, kas atver interjeru dabas videi).

## Atsauces
Televīzijas dvēsele 2

**"Televīzijas dvēsele 2"** () ir 2013. gada ASV kinokomēdija, kuras režisors, kā arī viens no producentiem un scenārija autoriem ir Ādams Makejs. Galvenās lomas atveido Vills Ferels, Pols Rads, Kristīna Eplgeita un Deivids Kečners. Filmas pirmizrāde notika  Austrālijā. Filma ir turpinājums 2004. gada filmai "Televīzijas dvēsele".

Šajā filmā Ronu Burgundiju atlaiž no prestiža ziņu kanāla Ņujorkā. Šis notikums iedzen Ronu depresijā, kā rezultātā viņš vairs nespēj noturēties nevienā darbā. Kādu dienu viņam piedāvā darbu pasaules pirmajā 24 stundas ilgā ziņu kanālā GNN, kas izrādās ļoti veiksmīgs veidojums.

## Atsauces

## Ārējās saites
Eksterjers

[thumb|280px|[Rundāles pils eksterjers.]]
**Eksterjers** (, no  — 'ārējs', pretstatā interjeram) ir māksliniecisks vai arhitektonisks ārējais izskats un noformējums ēkām, automašīnām, dzīvnieku (zirgu, suņu) ķermeņiem u.t.t., kas nodrošina cilvēkam komfortablu estētisko baudījumu.

Eksterjera dizaina pamatā ir pragmatisko un māksliniecisko ideju un risinājumu sintēze, kas virzīta cilvēka dzīves apstākļu uzlabošanai pilnīgā, estētiski ideālā veidā.

## Tendences
Ēku eksterjers pastāvīgi ir pakļauts izmaiņām. Dažas eksterjera daļas ir tipiskas kādām konkrētām teritorijām vai laikmetiem. Tā par dažu celtņu eksterjeru varētu ar pārliecību teikt, ka tā ir gotika, ampīrs, klasicisms u.t.t. Tajā pat laikā eksterjers var būt arī tīri individuāls un neatkārtojams.

Mūsdienu eksterjera dizains ir raksturīgs dažādām, ārīgi pat pretrunīgām tendencēm. No vienas puses ir tieksme maksimāli piesātināt eksterjeru ar tehniskām iekārtām un speciālām sistēmām (kondicionieri, satelīttelevīzija, saules kolektori u.c.), bet no otras puses "tuvošanās" dabai, iekļaujot eksterjerā savvaļas-dabas komponentes (krāšņumkokus, krāšņumkrūmus, peldbaseinus, reljefa daļas, caurspīdīgus klājumus un sienas). Ārīgi vienotam ēkas eksterjeram var būt vairāki ļoti atšķirīgi risinājumi.

## Atsauces

## Ārējās saites
Kraistčērčas mošeju apšaude

**Kraistčērčas mošeju apšaude** () bija  noticis labējo teroristu uzbrukums Jaunzēlandes pilsētā Kraistčērčā. Divās apšaudēs (*Al Noor* mošejā un Linvudas islāma centrā) piektdienas lūgšanu laikā tika nogalināts 51 cilvēks, vēl 49 guva ievainojumus. Tajā pašā dienā tika aizturēti trīs cilvēki, vienam tika izvirzītas apsūdzības. Viens no teroristiem tika identificēts kā Brentons Tarants no Austrālijas.

Šī ir pirmā masu apšaude valstī kopš 1997. gada, kā arī nāvējošākais uzbrukums Jaunzēlandes vēsturē.

## Atsauces

## Ārējās saites

* The last prayer: surviving Christchurch terror attack, a documentary about the mosque shootings by Turkish news channel TRT World
* Information on The Royal Commission of Inquiry into the Attack on Christchurch Mosques
* Christchurch terror attack: The day NZ changed forever, a documentary about the shootings by New Zealand media company RNZ
Hartmans

**Hartmans** var būt:

* Fils Hartmans (*Phil Hartman*; 1948—1998) — amerikāņu aktieris;
* Raiens Hartmans (*Ryan Hartman*; 1994) — amerikāņu hokejists.

## Skatīt arī
* Hartmanis
Mellīni

thumb|right|Grāfu Mellīnu dzimtas ģerbonis (no ''Baltisches Wappenbuch'')

**Mellīni** () ir sena vācbaltiešu dzimta, kas Livonijā zināma kopš 16. gadsimta un ierakstīta Igaunijas bruņniecības (1746), Vidzemes bruņniecības (1783) un Somijas bruņniecības (1818) matrikulās.

## Vēsture
Pirmoreiz rakstos ar šādu uzvārdu 1229. gadā pieminēts Malinas Gerards () no Meklenburgas un 1372. gadā Mellinas Helmonds (*Helmond Mellin*) no Pomerānijas.  
Mellīnu dzimtas tiešais priekštecis ir 1468. gadā pieminētais Pomerānijas hercoga Ērika II vasalis Dubislavs Mellīns  (*Dubislaw Mellyn*). 
Mellīnas Kristaps (*Christoph von Mellin*) 1549. gadā pārcēlās uz Jervas zemi Livonijas ordeņa valsts igauņu daļā. Zviedru Igaunijas laikā Jirgens Mellīns (*Jürgen Mellin*) 1696. gadā tika iecelts grāfa kārtā un paaugstināts feldmaršala dienesta pakāpē. 1698. gadā viņš kļuva par Greifsvaldes universitātes kancleru. 

## Mellīnu muižas Latvijā
* Ainažu muiža (*Haynasch*, 1867−1868), 
* Ārciema muiža (*Erküll*, 1828−1920),
* Bīriņu muiža (*Koltzen*, 1782−1818), 
* Budenbrokas muiža (*Schujenpahlen*, 1871−1920), 
* Grostonas muiža (*Großdohn*, 18. gs.), 
* Ķizbeles muiža (*Kipsal*, 1797−1801), 
* Ozolu muiža (*Lappier*, 1827−1920).

## Slaveni dzimtas locekļi
* Jirgens Mellīns (*Jürgen Mellin*, 1633–1713), Zviedrijas feldmaršals, Brēmenes un Ferdenas, vēlāk Zviedru Pomerānijas ģenerālgubernators
* Ludvigs Augusts Mellīns (1754–1835), vācbaltiešu politiķis un kartogrāfs

## Attēlu galerija

Ludwig August von Mellin.jpg|Ludvigs Augusts Mellīns
Tuhala manor.jpg|Mellīnu dzimtmuižas kungu māja Tuhalā (pirms 1905. gada)
Ozolu muiža (Lappier).jpg|Ozolmuižas kungu māja (1904)
Heinaste häärber.JPG|Ainažu muižas kungu māja
Bīriņu pils.jpg|Bīriņu muižas kungu māja
Ozolmuiža manor (3).jpg|Ozolmuižas kungu māja


## Literatūra
* *Zur Geschichte der erloschenen von Mellin in Pommern*. In: *Der Deutsche Herold*, 32, 1901, S.&nbsp;178–179 und S.&nbsp;200–201.
* Astaf von Transehe-Roseneck: *Genealogisches Handbuch der livländischen Ritterschaft*. Teil 1, 1: Livland, Bd.: 1, Görlitz, 1929 S.&nbsp;251–262
* *Genealogisches Handbuch der baltischen Ritterschaften*. Teil 2, 1.2: Estland, Görlitz, 1930, S.&nbsp;715–716

## Ārējās saites
* Ģeneoloģija 

## Atsauces
Vatikāna slepenais arhīvs

**Vatikāna slepenais arhīvs** (, ) ir gadsimtiem uzkrāts tieši Romas pāvestam piederošs arhīvs, kurā apkopoti materiāli par Svētā Krēsla darbību. Arhīva plauktu garums kopā ir apmēram 85 kilometri. Arhīva katalogs vien sastāv no 35 000 sējumiem. 

Pāvests Pāvils V 16. gadsimtā atdalīja arhīvu no Vatikāna bibliotēkas. Tas nebija pieejams pētniekiem līdz 19. gadsimta beigām, kad pāvests Leons XIII to daļēji atvēra pētniecībai. Arī mūsdienās ne visi materiāli ir publiski pieejami, piemēram, citu starpā nav pieejami materiāli jaunāki par 1939. gadu.

## Ārējās saites
Vatikāna bibliotēka

**Vatikāna apustuliskā bibliotēka** (, ) ir pāvesta Siksta IV dibināta bibliotēka Vatikānā. Atrodas Apustuliskās pils telpās. Kaut arī formāli dibināta 1475. gadā, bibliotēkas materiāli sākti vākt daudz senāk. 16. gadsimtā pāvests Pāvils V no Vatikāna bibliotēkas atdalīja Vatikāna slepeno arhīvu.

Mūsdienās tā ir milzīga seno un renesanses materiālu krātuve, kura tiek papildināta. Tās kolekcijā ir 1 600 000 grāmatu, 150 000 manuskriptu, 8300 inkunābulu, 100 000 gravīru un ģeogrāfisko karšu, 300 000 monētu un medaļu. Bibliotēkas struktūrā ietilpst bibliotekāru skola un restaurācijas laboratorija. Bibliotēkas materiāli ir pieejami pētniekiem. Kopš 2014. gada notiek bibliotēkas materiālu digitalizācija.

## Ārējās saites
Bromēlijas

**Bromēlijas** (*Bromelia*) ir bromēliju dzimtas augu ģints. Bromēlijas izplatītas Latīņamerikā un Vestindijā. Ģintī ietilpst aptuveni 50 sugas. Zināmākā no tām ir *[[Bromelia karatas]]*.
Maiks Džadžs

**Maikls Kreigs "Maiks" Džadžs** (, dzimis ) ir Ekvadorā dzimis amerikāņu aktieris, kinorežisors, kinoproducents un komponists.

Absolvējis Kalifornijas Universitāti Sandjego, kur studēja fiziku. 1993. gadā izveidoja multiplikācijas seriālu "Bīviss un Batheds". Viņš arī ir viens no animācijas seriālu "Varenais Hils" (1997–2010), *[[The Goode Family]]* (2009), "Silīcija ieleja" (2014–2019) un *[[Mike Judge Presents: Tales from the Tour Bus]]* (2017–2018) līdzautors. Režisējis un rakstīja scenārijus tādām filmām kā *[[Beavis and Butt-Head Do America]]* (1996), "Darbs ofisā" (1999), "Idiokrātija" (2006) un "Ekstrakts" (*Extract*, 2009).

## Filmogrāfija

## Televīzija

## Atsauces

## Ārējās saites
Leģendām sekojot

**"Leģendām sekojot"** ir dokumentāls raidījums. Raidījumu veido *[[Stella Terra]]*, raidījuma vadītāji ir Lauris Subatnieks un Aldis Siliņš. Raidījums ēterā RīgaTV 24.

Pasaulē ir dažādi mīti un leģendas, kuros vajag tikai iedziļināties, lai rastu skaidrojumu. Pirmajā sezonā raidījuma vadītāji Lauris Subatnieks un Aldis Siliņš meklē ilgdzīvošanas noslēpumus.
Ilgdzīvošanas fenomens, cik ilga ir cilvēku dzīve, ko par to stāsta mīti, leģendas? Vai tiešām cilvēka dzīves ilgums var būt garāks par 100 gadiem, vai mīti par 900 gadu ilgu dzīvi ir iespējami?
Hristopuls

**Hristopuls** ( (*Hristopoulos*); sieviešu dzimtē Hristopulu) ir grieķu cilmes uzvārds. Cilvēki ar šo uzvārdu:

* Dimitrijs Hristopuls (*Δημήτριος Χριστόπουλος*) — grieķu vieglatlēts, maratonists;
* Stefans Hristopuls (*Στέφανος Χρηστόπουλος*; 1876. gadā—pēc 1906) — grieķu cīkstonis.
Bērzu iela (Aizkraukle)

**Bērzu iela** ir iela Aizkrauklē. Tā sākas krustojumā ar Lāčplēša ielu un beidzas krustojumā ar Jaunceltnes ielu. Kopējais ielas garums ir 845 metri un tā sastāv no 2 braukšanas joslām ar asfalta segumu. Bērzu ielā ir daudzstāvu dzīvojamo ēku apbūve, kā arī daudzas sabiedriskas ēkas. Pie tās atrodas Aizkraukles novada dome (Lāčplēša ielā 1), pasta nodaļa (Bērzu ielā 1), poliklīnika (Bērzu 5), pirmsskolas izglītības iestāde "Zīlīte" (Bērzu 10), Aizkraukles Profesionālā vidusskola (Jaunceltnes ielā 21). Ielas pāra numuru pusē posmā starp Bitēnu ielu un Maurēnu ielu izveidots Mežaparks.

## Ielu savienojumi
Bērzu iela ir savienota ar šādām ielām:
* Lāčplēša iela (T veida krustojums)
* Vidus iela
* Bitēnu iela (T veida krustojums)
* Maurēnu iela (T veida krustojums)
* Jaunceltnes iela (T veida krustojums)

## Skatīt arī
* Aizkraukles ielas
Nīolesunna

**Nīolesunna** (*Ny-Ålesund* — ‘Jaunā Olesunna’) ir pētniecības pilsētiņa Svalbārā. Izvietojusies arhipelāgā lielākās salas Špicbergenas ziemeļrietumos Oskara II Zemē Brugera pussalā Kongsfjorda dienvidu krastā. Pilsētu pārvalda valsts kompānija *Kings Bay AS*, kas savukārt pieder Norvēģijas Tirdzniecības un rūpniecības ministrijai. Pilsētiņā ir ap 30—35 pastāvīgo iedzīvotāju, bet vasaras sezonā iedzīvotāju skaits sasniedz 130. Nīolesunnā ir lidosta, osta, Svalbāras raķešu poligons, pilsētas un kalnrūpniecības muzejs, kā arī 15 pastāvīgās polārstacijas. Nīolesunna tiek uzskatītu par vistālāk ziemeļos esošo pastāvīgo civilo apdzīvoto vietu.

## Vēsture
Apdzīvoto vietu 1916. gadā dibināja kalnrūpniecības kompānija *Kings Bay Kull Company* akmeņogļu ieguvei. Sākotnēji ogļu ieguve turpinājās līdz 1929. gadam, kad tā kļuva nerentabla. Kompāniju nacionalizēja 1933. gadā un vairākus gadus pilsētiņu izmantoja tūrismam un zvejniecībai. Nīolesunna izmantota par vairāku Arktikas izpētes ekspedīciju bāzi. Ogļu ieguvi ar valsts atbalstu atjaunoja 1940. gados, bet pēc vairākiem negadījumiem 1960. gadu vidū slēdza. 

## Polārpētniecība
1967. gadā Nīolesunnā ierīkoja Kongsfjorda telemetrijas staciju satelītu zemes atbalstam. Pilsētiņa transformējās par izpētes centru, kurā vasaras sezonā dažādu valstu zinātnieki īstenoja izpētes programmas. 1992. gadā pastāvīgas pētniecības bāzes atļāva ierīkot ārvalstu institūcijām.

Šobrīd (2019) Nīolesunnā darbojas 11 valstu 15 pastāvīgās pētniecības stacijas — Apvienotās Karalistes (1), Dienvidkorejas (1), Francijas (2), Indijas (1), Itālijas (2), Japānas (1), Ķīnas (1), Nīderlandes (1), Norvēģijas (5) un Vācijas (1).

## Atsauces

## Ārējās saites

* Ny-Ålesund – the world's northernmost mining town. By Per Kyrre Reymert
* Ny-Ålesund Research Station. Research Strategy. Applicable from 2019
Marvel Studios

***Marvel Studios*** (sākotnēji zināma kā ***Marvel Films*** (no 1993. līdz 1996. gadam)) ir ASV kinostudija, kas atrodas *[[Walt Disney Studios (Bērbanka)|Walt Disney Studios]]* Bērbankā, Kalifornijā, un ir *[[Walt Disney Studios]]* meitas uzņēmums, kas pilnībā pieder *[[The Walt Disney Company]]*, ar kinoproducentu Kevinu Faigi studijas prezidenta amatā. Pirms tam studija bija *[[Marvel Entertainment]]* meitas uzņēmums, bet 2015. gada augustā *The Walt Disney Company* veica reorganizāciju.

Studija veido filmas, kas balstītas uz *[[Marvel Comics]]* tēliem. Studija piedalījusies trīs *Marvel* tēlu filmu franšīzēs, kuru peļņa Ziemeļamerikā vien sastāda vairāk nekā 1 miljardu ASV dolāru: "X cilvēki", "Zirnekļcilvēks" un *[[Marvel Cinematic Universe]]*. Zirnekļcilvēka filmu franšīzes license pieder *[[Sony Pictures]]*. Kopš 2012. gada, *Marvel Studios* filmas izplata *[[Walt Disney Studios Motion Pictures]]*, iepriekš izplatītājs bija *[[Paramount Pictures]]* (no 2008. līdz 2011. gadam). *[[Universal Pictures]]* ir filmas "Nepārspējamais Halks" (2008) izplatītājs un tam ir pirmās atteikuma tiesības uz turpmāku Halka filmu izplatīšanu, ko veido *Marvel Studios*, kamēr *Sony Pictures* izplata "Zirnekļcilvēks: Atgriešanās mājās" (2017), "Zirnekļcilvēks: Tālu no mājām" (2019) un turpinās izplatīt arī turpmākās Zirnekļcilvēka filmas, kas tiks veidotas sadarbībā ar *Marvel Studios*.

*Marvel Studios* kopš 2008. gada ir izdevusi 23 filmas, kas ietilpst ''Marvel Cinematic Universe'', no filmas "Dzelzs vīrs" (2008) līdz filmai "Zirnekļcilvēks: Tālu no mājām" (2019). Filma "Atriebēji: Noslēgums" ir visu laiku ienesīgākā filma. Visas filmas un televīzijas seriāli, ko producē *[[Marvel Television]]*, veido vienu sižeta līniju turpinājumos. Šis filmu cikls visā pasaulē ir nopelnījis vairāk kā 24,3 miljardus ASV dolāru, tādējādi kļūstot par visu laiku pelnošāko filmu franšīzi.

*Marvel Studios* izstrādā televīzijas seriālus straumēšanas platformai *[[Disney+]]*.

## Atsauces

## Ārējās saites

*
Ananasi

**Ananasi** (*Ananas*) ir bromēliju dzimtas augu ģints. Ģintī ietilpst divas sugas — cekulainais ananass, kuru kultivē, lai iegūtu tā augļus, un dzeloņainais ananass.

## Sistemātika
Ananasu ģintī ietilpst divas sugas:
* 
* 

## Atsauces
Lielie 2

**"Lielie 2"** () ir 2013. gada komēdija, kuras režisors ir Deniss Dugans. Viens no filmas producentiem, scenārija autoriem un galveno lomu atveidotājiem ir Ādams Sendlers. Citas lomas atveido Kevins Džeimss, Kriss Roks un Deivids Speids. Filmas pirmizrāde notika . Filma ir turpinājums 2010. gada filmai "Lielie".

Filmas sižets notiek trīs gadus pēc pirmās daļas notikumiem. Lenijs kopā ar ģimeni atgriežas savā dzimtajā pilsētā, lai būtu tuvāk saviem draugiem un viņu ģimenēm. Tur Lenijs saprot, ka dzīve starp pārējiem ne pārāk normālajiem pilsētas iedzīvotājiem nebūs tā vieglākā.

## Atsauces

## Ārējās saites
Misija: Lielveikals

**"Misija: Lielveikals"** () ir 2009. gada kinokomēdija, kuras režisors ir Stīvs Karrs. Galvenās lomas atveidotājs, kā arī viens no filmas producentiem un scenārija autoriem ir Kevins Džeimss. Filmas pirmizrāde notika . Filmai 2015. gadā iznāca turpinājums "".

Kad iepirkšanās centru ieņem noziedznieku banda, galvenais, kam ir jāizglābj sava darba vieta, ir jauks apsargs.

## Atsauces

## Ārējās saites
Pasludinu jūs par Čaku un Leriju

**"Pasludinu jūs par Čaku un Leriju"** () ir 2009. gada kinokomēdija, kuras režisors ir Deniss Dugans. Galvenās lomas filmā atveido Kevins Džeimss, Ādams Sendlers, Džesika Bīla, Vings Reimss, Stīvs Bušemi, Dens Akroids un Džons Fārlijs. Filmas pirmizrāde notika  Juniversalsitijā, Kalifornijā.

Vecpuisis un siržu lauzējs Čaks Levains un Lerijs Valentains, atraitnis un divu bērnu tēvs, ir pieredzējuši Ņujorkas ugunsdzēsēji. Kādu dienu Čaks izglābj Leriju no degošas ēkas, par ko Lerijs sola Čakam atlīdzināt jebkādā veidā. Kad Lerijs pēc šī negadījuma cenšas palielināt savas dzīvības apdrošināšanas polises summu, Lerijam pastāsta, ka viņam jāapprecas, lai to varētu izdarīt. Tā kā Lerijam neviens nepaziņo par to, kuru ir jāaprec, viņš izlemj, ka viņš apprecēs Čaku.

## Atsauces

## Ārējās saites
Glikozīdi

**Glikozīdi** ir organiskas vielas, ko veido caur glikozīdisko saiti saistījušies monosaharīda vai oligosaharīda atlikumi — glikoni — un neogļhidrāta savienojumu atlikumi — aglikoni. Glikons var būt glikoze, galaktoze, ramnoze, arabinoze, ksiloze un citi cukuri, bet aglikoni — terpēnu spirti, fenolu atvasinājumi un citi savienojumi, kuru sastāvā ir hidroksilgrupa.

Daudzi glikozīdi ir fizioloģiski aktīvi un var būt stipri indīgi.

## Atsauces

## Ārējās saites

## Skatīt arī
*Sirds glikozīdi
Hičs. Konsultants mīlas jautājumos

**"Hičs. Konsultants mīlas jautājumos"** () ir 2005. gada romantiskā kinokomēdija, kuras režisors ir Endijs Tenants. Galvenās lomas filmā atveido Vills Smits, Eva Mendesa, Kevins Džeimss, Maikls Rapaports, Ādams Arkins un Embera Voleta. Filmas pirmizrāde notika  ASV.

Profesionāls "randiņu ārsts" Alekss "Hičs" Hičenss, palīdzot savam pēdējam klientam iekarot viņa sapņu dāmu, saprot, ka viņa paša iekarošanas metodes nestrādā ar dāmu, kura patīk pašam Hičam.

## Atsauces

## Ārējās saites
Zoodārza sargs

**"Zoodārza sargs"** () ir 2011. gada kinokomēdija, kuras režisors ir Frenks Korači. Viens no producentiem, scenārija autoriem un galveno lomu atveidotājiem ir Kevins Džeimss. Citas lomas filmā atveido Rosario Dosone, Leslija Biba un Džo Rogans. Filmas pirmizrāde notika .

Zooloģiskā dārza dzīvnieku grupa nolemj pārtraukt savu klusumu, lai palīdzētu jaukajam viņu zoodārza sargam atrast mīlestību.

## Atsauces

## Ārējās saites
Molde FK

***Molde Fotballklubb***  ir profesionāls Norvēģijas futbola klubs no Moldes. Klubs ir dibināts 1911. gadā. Pašlaik spēlē *[[Eliteserien]]*, Norvēģijas futbola augstākajā līgā. Mājas spēles komanda aizvada *[[Aker Stadion]]*, kura ietilpība ir 11&nbsp;249 vietas. Kluba futbolisti ir piecas reizes izcīnījuši līgas čempiontitulu un sešas reizes ieguvuši Norvēģijas kausu. 1999.—2000. gada sezonā spēlēja UEFA  Čempionu līgas grupu turnīrā.

## Sasniegumi
* ***[[Eliteserien]]***
** Čempioni (5): 2011, 2012, 2014, 2019, 2022
** Vicečempioni (11): 1974, 1987, 1995, 1998, 1999, 2002, 2009, 2017, 2018, 2020, 2021
* **[[Norvēģijas kauss futbolā|Norvēģijas kauss]]**
** Kausa ieguvēji (6): 1994, 2005, 2013, 2014, 2021—22, 2023
** Finālisti (4): 1982, 1989, 2009, 2025

## Atsauces

## Ārējās saites

* Oficiālā kluba vietne  

* Kluba profils UEFA vietnē 
* Kluba profils ''soccerway.com''
Graudzāļu rinda

**Graudzāļu rinda** (*Poales*) ir viendīgļlapju klases augu rinda. Rindā ietilpst 16 dzimtas.

## Sistemātika
Graudzāļu rindas iedalījums:
* bromēliju klada
**  (ananasu dzimta)
** 
* grīšļu klada
** 
** 
** 
** 
** 
* puķudoņu klada
** 
** 
* graudzāļu klada
** 
** 
** 
** 
* Kāpzemes niedru klada
** 
** 
**
Biezlapju dzimta

**Biezlapju dzimta** (*Crassulaceae*) ir augu dzimta akmeņlauzīšu rindā, kurā ietilpst aptuveni 35 ģintis un 1400 sugas. Biezlapju dzimtas augi ir pārsvarā lakstaugi, bet dzimtā ir iekļauti arī koki un ūdensaugi. Šīs dzimtas augus var sastapt gandrīz visur pasaulē, bet pārsvarā tie aug Ziemeļu puslodē un Dienvidāfrikā, pārsvarā sausā un/vai aukstā vidē, kur ūdens ir grūti pieejams.

Šajā dzimtā daudzas sugas ir populāras dārzkopībā to neparastā izskata un vieglās audzēšanas dēļ.

## Evolūcija
Biezlapju dzimta izveidojās pirms aptuveni 100-60 miljoniem gadu Austrumāfrikā vai Vidusjūras apkaimē, lai gan visbiežāk tiek uzskatīts, ka tieši Āfrika ir šīs dzimtas izcelsmes vieta. Citi avoti apgalvo, ka bezlapju dzimta attīstījās pirms 70 miljoniem gadu paralēli divām Halorāgu un Pentoru dzimtām.

## Ģintis
Dzimtā ir klasificētas šādas ģintis:

* Kalanhojas (*Kalanchoe*) Adans.
* Krasulas (*Crassula*) L.
* Laimiņi (*Sedum*) L.
* *Adromischus* Lem.
* *Aeonium* Webb & Berthel.
* *Afrovivella* A.Berger
* *Aichryson* Webb & Berthel.
* *Chaloupkaea* Niederle
* *Chazaroa* A.Vázquez, Padilla-Lepe & Rosales
* *Chiastophyllum* (Ledeb.) A.Berger
* *Cotyledon* L.
* *Cremnophila* Rose
* *Dudleya* Britton & Rose
* *Echeveria* DC.
* *Graptopetalum* Rose
* *Hylotelephium* H.Ohba
* *Hypagophytum* A.Berger
* *Jeronimoa* A.Vázquez, Islas & Rosales
* *Kungia* K.T.Fu
* *Lenophyllum* Rose
* *Meterostachys* Nakai
* *Monanthes* Haw.
* *Orostachys* Fisch.
* *Pachyphytum* Link, Klotzsch & Otto
* *Perrierosedum* (A.Berger) H.Ohba
* *Petrosedum* Grulich
* *Phedimus* Raf.
* *Pistorinia* DC.
* *Prometheum* (A.Berger) H.Ohba
* *Pseudosedum* (Boiss.) A.Berger
* *Quetzalcoatlia* A.Vázquez, Rosales & Padilla-Lepe
* *Rhodiola* L.
* *Rosularia* (DC.) Stapf
* *Sempervivum* L.
* *Sinocrassula* A.Berger
* *Thompsonella* Britton & Rose
* *Tylecodon* Toelken
* *Umbilicus* DC.
* *Villadia* Rose

## Atsauces

## Ārējās saites
Anastasija Merkušina

**Anastasija Merkušina** (; dzimusi ) ir Ukrainas biatloniste, pasaules čempionāta medaļniece stafetē.

Viņas māte Irina Merkušina ir bijusī biatloniste, 1998. gada ziemas olimpisko spēļu dalībniece, 2003. gada pasaules čempionāta sudraba medaļas ieguvēja stafetē, bet tēvs — treneris. Viņas māsa Oleksandra arī ir biatloniste.

## Karjera
Pasaules kausā debitēja 2014.—2015. gada sezonas pirmajā posmā Estešundā. 2016. gada decembrī Pokļukā izcīnīja savu pirmo pjedestālu stafetē (3. vieta). Pirmos punktus PK ieskaitē ieguva 2016.—2017. gada sezonas Oberhofas posmā. Pasaules čempionātā pirmoreiz piedalījās 2017. gadā Hohfilcenē un izcīnīja sudraba medaļu stafetē.

Piedalījās 2018. gada ziemas olimpiskajās spēlēs Phjončhanā, kur stafetē ieguva 11. vietu, bet individuāli labāko rezultātu sasniedza iedzīšanā, ieņemot 46. vietu. 2019. gada Pasaules čempionātā Estešundā izcīnīja bronzas medaļu stafetē. Šo panākumu atkārtoja arī 2020. gadā Antholcā. 

2022. gada martā pievienojusies Ukrainas robežsardzei, lai aizstāvētu savu dzimteni pret Krievijas iebrukumu.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites